
Parlamentul României

Camera Deputaţilor
Comisia pentru apărare, ordine                                                                           






Bucureşti, 30.01.2008
publică  şi  siguranţă  naţională                                                                           






Pl.x 838                                                               

          Nr.32/917/2007

AVIZ

asupra propunerii legislative pentru modificarea art. 14 din Legea nr.44/1994 privind veteranii de război, precum şi unele drepturi ale invalizilor şi văduvelor de război
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, cu propunerea legislativă pentru modificarea art. 14 din Legea nr.44/1994 privind veteranii de război, precum şi unele drepturi ale invalizilor şi văduvelor de război, trimisă cu adresa nr. Pl.x 838 din 3 decembrie 2007 şi înregistrată sub nr. 32/917 din 05.12.2007.

             În conformitate cu dispoziţiile art.75 din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 


Senatul a respins iniţiativă legislativă în şedinţa din 27 noiembrie 2007.
            Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din 29 ianuarie 2008.


Membrii comisiei au examinat propunerea legislativă supusă avizării, expunerea de motive, punctul de vedere al Guvernului, avizul negativ al Consiliului Economic şi Social, precum şi avizul favorabil al Consiliului Legislativ nr. 753 din 11.06.2007. 

În raport de obiectul şi conţinutul acesteia, propunerea legislativă face parte din categoria legilor organice.

În urma dezbaterilor Comisia, cu unanimitate de voturi, a hotărât avizarea favorabilă a propunerii legislative pentru modificarea art. 14 din Legea nr.44/1994 privind veteranii de război, precum şi unele drepturi ale invalizilor şi văduvelor de război, cu următoarele amendamente:
Amendamente admise:

	Nr. crt.
	Forma

iniţială
	Forma propusă de Comisie

(Autorul amendamentului)
	Motivaţia

	1. 
	Titlul legii
Lege pentru modificarea art. 14 din Legea nr.44/1994 privind veteranii de război, precum şi unele drepturi ale invalizilor şi văduvelor de război
	Titlul legii

Lege pentru modificarea art. 16  din Legea nr.44/1994 privind veteranii de război, precum şi unele drepturi ale invalizilor şi văduvelor de război
	

	2. 
	Articol unic - Articolul 14 din Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată în Monitorul Oficial al României, Partea I, nr. 783 din 28 octombrie 2002, cu completările ulterioare se modifică după cum urmează:

„Art.14. – Veteranii de război care nu sunt decoraţi cu ordine, medalii sau cruci de război prevăzute la art.13, dar cărora le-a fost conferită Medalia ”Crucea comemorativă a celui de-al doilea război mondial 1941-1945” beneficiază de o rentă lunară echivalentă cu 50% din solda de grad a unui sublocotenent.”
	Se elimină.

(Autor: Comisia pentru apărare)


	Prevederea nu mai este necesară întrucât a fost cuprinsă într-un act normativ de modificare anterior, respectiv Legea nr. 303/2007.

	3. 
	Art. 16 din Legea nr. 44/1994
 „a) câte 12 călătorii gratuite, dus-întors, sau 24 călătorii simple, în cursul unui an calendaristic, la clasa I pe calea ferată, la tren de orice rang, pentru marii mutilaţi, pentru invalizii de război, precum şi pentru veteranii de război decoraţi cu ordine şi medalii de război. 

   Veteranii de război decoraţi cu Medalia “Crucea Comemorativă a celui de-al doilea război mondial, 1941-1945”, cei nedecoraţi, precum şi văduvele de război au dreptul, în cursul unui an calendaristic, la 6 călătorii interne gratuite, dus-întors, sau la 12 călătorii simple pe calea ferată, la tren de orice rang. Generalii şi ofiţerii călătoresc la clasa I, iar ceilalţi veterani de război, decoraţi cu Medalia “Crucea Comemorativă a celui de-al doilea război mondial, 1941-1945”, cei nedecoraţi, precum şi văduvele de război, la clasa a II-a. 

    Veteranii de război şi văduvele de război care locuiesc în mediul rural au dreptul, în cursul unui an calendaristic, la 12 călătorii interne, dus-întors, gratuite, pe mijloacele de transport auto, dacă nu există posibilitatea să călătorească pe calea ferată, sau la 12 călătorii interne gratuite, dus-întors, pe căile fluviale, la alegere. 

    În cadrul numărului de călătorii stabilit pentru titulari, aceştia le pot folosi şi pentru însoţitori.

Tichtele de călătorie gratuite pot fi utilizate şi de către soţul/soţia sau alte persoane mandatate de titulari să le reprezinte interesele, pe bază de procură autentificată, nefiind necesară prezenţa titularului la efectuarea călătoriei.

      Ministerul Economiei şi Finanţelor va aloca sumele necesare în bugetul Ministerului Muncii, Familiei şi Egalităţii de Şanse, Ministerului Apărării sau Ministerului Internelor şi Reformei Administrative şi Serviciului Român de Informaţii, ca urmare a aplicării prezentei legi;”


	Articol unic - Articolul 16, lit. a) din Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată în Monitorul Oficial al României, Partea I, nr. 783 din 28 octombrie 2002, cu modificările şi completările ulterioare, se modifică şi va avea următorul cuprins:

„a) câte 12 călătorii gratuite, dus-întors, sau 24 călătorii simple, în cursul unui an calendaristic, la clasa I pe calea ferată, la tren de orice rang, pentru marii mutilaţi, pentru invalizii de război, precum şi pentru veteranii de război decoraţi cu ordine şi medalii de război. 

   Veteranii de război decoraţi cu Medalia “Crucea Comemorativă a celui de-al doilea război mondial, 1941-1945”, cei nedecoraţi, precum şi văduvele de război au dreptul, în cursul unui an calendaristic, la 6 călătorii interne gratuite, dus-întors, sau la 12 călătorii simple pe calea ferată, la tren de orice rang. Generalii şi ofiţerii călătoresc la clasa I, iar ceilalţi veterani de război, decoraţi cu Medalia “Crucea Comemorativă a celui de-al doilea război mondial, 1941-1945”, cei nedecoraţi, precum şi văduvele de război, la clasa a II-a. 

    Veteranii de război şi văduvele de război care locuiesc în mediul rural au dreptul, în cursul unui an calendaristic, la 12 călătorii interne, dus-întors, gratuite, pe mijloacele de transport auto, dacă nu există posibilitatea să călătorească pe calea ferată, sau la 12 călătorii interne gratuite, dus-întors, pe căile fluviale, la alegere. 

    În cadrul numărului de călătorii stabilit pentru titulari, aceştia le pot folosi şi pentru însoţitori.

Tichtele de călătorie gratuite pot fi utilizate şi de către soţul/soţia sau alte persoane mandatate de titulari să le reprezinte interesele, pe bază de procură autentificată, nefiind necesară prezenţa titularului la efectuarea călătoriei.
    Însoţitorii marilor mutilaţi şi ai invalizilor de gradul I beneficiază de aceleaşi drepturi de transport gratuit şi la aceeaşi clasă ca şi titularii drepturilor ai căror însoţitori sunt;

       Ministerul Economiei şi Finanţelor va aloca sumele necesare în bugetul Ministerului Muncii, Familiei şi Egalităţii de Şanse, Ministerului Apărării sau Ministerului Internelor şi Reformei Administrative şi Serviciului Român de Informaţii, ca urmare a aplicării prezentei legi;”

(Autor: Comisia pentru apărare)
	Prevederea se regăseşte în forma iniţială a Legii nr. 44/1994 dar, printr-o eroare materială, a fost omisa odată cu modificarea prin Legea nr. 303/2007, fapt ce are repercusiuni asupra aplicării legii şi respectării drepturilor tuturor categoriilor de beneficiari.


Preşedinte, 

Costică Canacheu 

